Diari Oficial de la Generalitat Valenciana


Sumari del DOGV 8053, del 01-06-2017 (2017/4668)

Informació pública de la modificació puntual del pla parcial del sector PRR-6 Malilla Nord, Centre Sociocultural en parcel·la M-14.2 (03866/2017/16).
-----------------------------------------------------------------------------------------------------------------------------------------------------

### Dades del document

Número de DOGV
:   8053

Data del DOGV
:   01-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4668


Data del document
:   25-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del pla parcial del sector PRR-6 Malilla Nord, Centre Sociocultural en parcel·la M-14.2 (03187/2017/16). [2017/4668]  
El Ple de l'Ajuntament, en sessió celebrada el 25 de maig de 2017, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual del Pla parcial del sector PRR-6 Malilla Nord Centre Sociocultural en parcel·la M-14.2, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
  
Segon. Sol·licitar informe els serveis municipals d'Esports, Projectes Urbans, Persones Majors, Joventut, Acció Cultural, Patrimoni i OCOVAL a fi que aquest últim demane, remeta i coordine els informes preceptius de les entitats subministradores dels serveis públics urbans que pogueren resultar afectats, així com a la Direcció General d'Aviació Civil pel que fa a matèria de servituds aeronàutiques.  
  
Tercer. Comunicar l'inici de la fase de consulta a l'Associació de Veïns de Malilla, així com als interessats en l'expedient.  
Quart. Procedir a la inserció en el lloc web municipal, www.valencia.es, de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
   
I de conformitat amb el que estableix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV). Durant aquest mateix termini es podran presentar suggeriments i omplir les enquestes incloses en l'Estudi d'integració paisatgística.  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme, www.valencia.es/urbanismo, en compliment de l'article 53.2 de la LOTUP.  
  
València, 25 de maig de 2017.- El secretari: Manuel Latorre Hernández.